زرعی قوانین کی واپسی کا اعلان: کیا مودی جموں و کشمیر کی آئینی حیثیت بھی بحال کریں گے؟
نریندر مودی کے اس اعلان کے بعد کہ زرعی قوانین کو پارلیمنٹ کے ذریعے ​واپس لیا جائے گا۔ جموں و کشمیر کے بعض سیاسی حلقوں میں یہ امید پیدا ہو گئی ہے کہ وہ دفعہ 370 جس کے تحت ریاست کو بھارت کے مرکز میں ایک خصوصی پوزیشن حاصل تھی کو بحال کرنے کے بارے میں بھی سوچ سکتے ہیں۔
سرینگر — اگرچہ نریندر مودی حکومت نے یہ وعدہ کر رکھا ہے کہ ریاست میں انتخابی حلقوں کی نئی حد بندی اور دوسری انتظامی تبدیلیوں کی تکمیل اور اسمبلی انتخابات کرانے کے بعد جموں و کشمیر کو دوبارہ ریاست کا درجہ دیا جائے گا۔ البتہ یہ واضح نہیں کہ لداخ خطہ، جو اب ایک وفاق کے زیرِ کنٹرول علاقہ ہے، اس کی آئندہ انتظامی حیثیت کیا ہو گی۔ نریندر مودی کے اس اعلان کے بعد کہ زرعی قوانین کو پارلیمنٹ کے ذریعے ​ ۔ بھارتی کشمیر کے ایک سابق جج اور حزبِ اختلاف کی جماعت نیشنل کانفرنس کے رکن پارلیمنٹ جسٹس (ر) حسنین مسعودی کہتے ہیں کہ ​''ہم بار ہا کہہ چکے ہیں کہ پانچ اگست 2019 کے فیصلے غیر آئینی تھے۔ حکومت کو چاہیے کہ وہ نہ صرف ان فیصلوں کو واپس لے بلکہ جموں و کشمیر کی تنظیم نو ایکٹ اور ان تمام ​ البتہ نریندر مودی حکومت کا کہنا ہے کہ آئین کی دفعہ 370 اور 35 اے کے خاتمے کے بعد کشمیر کے عوام کو ترقی کا موقع ملے گا۔ تاہم جسٹس (ر) حسنین مسعودی کا کہنا ہے کہ ''19 نومبر کو نریندر مودی نے جو اعلان کیا وہ وزیرِ اعظم اور وفاقی حکومت کی طرف سے انہوں نے کہا کہ امید ہے کہ غلطی کو سدھارا جائے گا اور جموں و کشمیر میں اگست 2019 سے جو ''غیرقانونی'' تبدیلیاں لائی گئی ہیں انہیں واپس لیا جائے گا۔ البتہ وائس آف امریکہ نے کئی عام شہریوں سے بات کی تو انہوں نے کہا کہ بعض کشمیری سیاسی رہنماؤں کی طرف سے ​ عبدالمجید ڈار نامی شہری کا کہنا تھا کہ ''نریندر مودی آرٹیکل 370 کو بحال کر دیں گے مجھے تو یہ دیوانے کا خواب لگتا ہے۔ ہم میں سے کسی کو بھی اس غلط فہمی کا شکار نہیں ہونا چاہیے نہ ہی سیاسی رہنماؤں کی باتوں میں آنا چاہیے۔ ان کا کہنا تھا کہ وہ یہ کیوں فراموش کر رہے ہیں کہ آرٹیکل 370 ایک خاص مقصد کے تحت ختم کیا گیا تھا۔ '' یونیورسٹی آف کشمیر کے شعبہ سیاسیات کے سابق پروفیسر ڈاکٹر نور احمد بابا کہتے ہیں کہ ​وہ سمجھتے ہیں کہ چند سیاسی رہنما امید کے خلاف امید کر رہے ہیں۔ ان کا کہنا تھا کہ حکومت کی تمام تر کوششوں، دھونس اور دباؤ کے باوجود کسانوں کی ناراضی کم نہیں ہو سکی تھی۔ ان کے بقول اترپردیش اور بھارتی پنجاب میں جلد اسمبلی انتخابات ہونے والے ہیں۔ زرعی قوانین کی سب سے زیادہ مخالفت شمالی ریاستوں ہی میں ہوئی تھی۔ لہٰذا بی جے پی چاہتی ہے کہ اس عوامی مخالفت کا خاتمہ ان انتخابات اور ملک میں 2024 میں ہونے والے عام انتخابات سے پہلے پہلے ہو۔ ڈاکٹر نور احمد بابا کا مزید کہنا تھا کہ اس کے برعکس آرٹیکل 370 کو ہٹانا بی جے پی اور راشٹریہ سوئم سیوک سنگھ (آر ایس ایس) کے ہندوتوا نظریے کی تکمیل کا ایک بنیادی ایجنڈا تھا۔ اس کے علاوہ اس میں ان کے لیے انتخابی فائدہ بھی ہے اور وہ لوگ جو سمجھتے ہیں کہ مودی پانچ اگست 2019 کے فیصلے کو مسترد کر سکتے ہیں وہ امید کے خلاف امید کر رہے ہیں۔ ​ البتہ جسٹس (ر) مسعودی کو اس استدلال سے انکار نہیں کہ کشمیری عوام اور ان کی قیادت نے پانچ اگست 2019 کے اقدامات کے خلاف منظم اور بھرپور مزاحمت نہیں دکھائی۔ ​ ان کے بقول کسانوں کی منظم، مضبوط اور لمبی جدوجہد میں جموں، کشمیر اور لداخ کے لوگوں اور سیاسی جماعتوں کے لیے ایک سبق پنہاں ہے۔